Viborger Samler, 1837-11-09
Det tilfalder Magistraten og Borgerrepræsentanterne at afgjøre de Spørgsmaal, der kunne opstaae i de ovenanførte Henseender, eller naar nogen af Repræsentanterne ellers har gjort sig skyldig i saadanne Pligtovertrædelser, som gjøre hans Udtrædelse nødvendig, dog at naturligviis Adgang til at andrage Sagen for høiere Auctoriteter staaer Vedkommende aaben. Dersom Nogen i Løbet af den Tid, hvori han, efter den almindelige Regel, skulde vedblive sin Post, finder sig beføiet til at forlange sin Entledigelse, og saadant Forlangende af Byens Øvrighed og de eligerede Borgere, eller i alt Fald ved Andragende til høiere Sted (813) bifaldes, bliver nyt Valgeat foretage. Dog kan i alle Tilfælde det nye Valg, som en i Aarets sidste 6 Maaneder indtraadt Vacance foranlediger, udsættes indtil den i Begyndelsen, af 610 ommeldte Tid, saafremt Omstændighederne ikke gjøre Pladsens tidligere Besættelse fornøden. S. 16. Borgerrepræsentanterne vælge ved hvert Aars Begyndelse imellem sig selv indbyrdes ved fleste Stemmer en Formand, der sammenkalder Repræsentanterne, naar han finder det fornødent, og leder Forhandlingerne samt sørger for, at Be slutningerne rettelig protocolleres og expederes, hvorhos i Tilfælde af Stemmelighed, den Mening, hvorfor han erklærer sig, ansees som Pluralitetens. Paa samme Maade vælge de en Viceformand, der i Formandens Forfald træder i hans Sted, men ellers fører Protokollen over, hvad der er foregaaet under Forhandlingerne. Protokollen underskrives stedse af alle tilstedeværende Repræsentanter. – S. 17. Udi alle Anliggender, Kjøbstadens Eiendomme og Jndretninger, Jndtægter og Udgifter vedkommende, der ikke ved nogen særlig Bestemmelse ere unddragne, den sædvanlige communale Forvaltning, er de eligerede Borgeres Medvirkning nødvendig, saa at Magistraten eller Byfogden ikke uden deres Samtykke kan tage nogen Beslutning. Naar Byens Øvrighed ei kan blive enig med de eligerede Borgere, bør der anstilles en mundtlig Conference med disse angaaende Sagen; men, naar Meningsforskjel len ikke derved hæves, bliver Sagen at indstille til høiere Øvrigheds Beslutning, hvorved naturligviis det, som Fleerheden af de eligerede Borgere bifalder, ansees som den samlede Borgerrepræsentations Mening, og ligeledes i de Byer, der have en af flere Medlemmer bestaaende Magistrat, disses Pluralitet bestemmer, hvad der skal gielde som Magistratens Mening. - S. 18. Hvor Øvrighedens Erklæring indhentes over nogen Kjøbstadens Tarv vedkommende Gjenstand, bør den altid enten tage samme under Overveielse i Forening med Borgerrepræsentanterne, eller og indhente disses særlige Betænkning, der stedse bør vedlægges Øvrighedens Erklæring. Saa ere og Borgerrepræsentanterne berettigede til selv at sætte. enhver Byens Tarv vedkommende Gienstand under Overveielse, og Øvrigheden er pligtig, naar et Forslag af Borgerrepræsentanterne indkommer, derover, paa disses Forlangende, at afgive skriftlig Resolution, hvorhos Borgerrepræsentanterne, hvis de ikke med dennes Jndhold ere tilfredse, kunne forlange Sagen, i fornødent Fald forsynet med deres og Øvrighedens nærmere Erklæring, forelagt høiere Øvrighed. - S. 19. For at de af Borgerne udvalgte Repræsentantere ogsaa kunne erholde en passende Medvirkning paa de Communal-Anliggender, der ere anbetroede nogen særlig Administration, bør for Fremtiden de Mænd, der, som Fattig- og Skoleforstandere, have Sæde i Fattig- og Skole-Commissionerne, udnævnes af fornævnte Repræsentantere, hvoriblandt i det Mindste den ene bør være af deres egen Midte, hvorhos dog, saafremt et Landdistrict hører ind under Byens Fattig- eller Skolevæsen, een af bemeldte Districts Beboere, der indtil videre udnævnes af Amtmanden, ogsaa skal være Forstander for bemeldte District samt have Sæde i Commissionen. Saa bør og, med særdeles Hensyn til den Sognebeboerne efter Lovens 2 Bogs 22 Capitel 64 Artikel paaliggende eventuelle Forpligtelse til at tilveiebringe det Fornødne til Kirkens Vedligeholdelse ved Ligning, een af Borgerrepræsentanterne, som de øvrige dertil udvælge, have Sæde i Byens Kirkeinspection, eller i de Byer, som have flere Kirker, een i hver af Kirkeinspectionerne. Ligeledes bør og Borgerrepræsentanterne for Fremtiden selv udnævne de af sammes Medlemmer, der skulle have Sæde i de efter Forordningen af 6te April 1832 § 13 i alle Kjøbstæder og paa enkelte Steder forhen ifølge specielle Rescripter oprettede Bygningscommissioner, saavelsom de tvende andre af Byens Jndvaanere, der skulle tiltræde bemeldte Commission.